**Pohjanmaan hyvinvointialue** (ruots. *Österbottens välfärdsområde*) on Pohjanmaan maakunnan kattava hyvinvointialue. Hyvinvointialue perustettiin osana maakunta- ja soteuudistusta.

Kunnat
------

Vaasan keskussairaala on Pohjanmaan hyvinvointialueen keskussairaala.
Pohjanmaan hyvinvointialueeseen kuuluu 14 kuntaa, joista kuusi on kaupunkeja:

|  |  |
| --- | --- |
| * **Kaskisten kaupunki** (Kaskö)
* Korsnäsin kunta
* **Kristiinankaupungin kaupunki** (Kristinestad)
* Kruunupyyn kunta (Kronoby)
* Laihian kunta (Laihela)
* Luodon kunta (Larsmo)
* Maalahden kunta (Malax)
 | * Mustasaaren kunta (Korsholm)
* **Närpiön kaupunki** (Närpes)
* Pedersören kunta (Pedersöre)
* **Pietarsaaren kaupunki** (Jakobstad)
* **Uudenkaarlepyyn kaupunki** (Nykarleby)
* **Vaasan kaupunki** (Vasa)
* Vöyrin kunta (Vörå)
 |

Vuoden 2022 huhtikuussa hyvinvointialueella asui 175 829 asukasta.

Palvelut
--------

Lakisääteinen sosiaali- ja terveydenhuollon sekä pelastustoimen järjestämisvastuu siirtyi kunnilta hyvinvointialueelle 1. tammikuuta 2023 alkaen.

### Asiakas- ja resurssikeskus

Asiakas- ja resurssikeskuksen toimialajohtaja on Satu Hautamäki.

### Koti- ja asumispalvelut

Koti- ja asumispalveluiden toimialajohtaja on Tony Pellfolk.

### Kuntoutus

Pohjanmaan hyvinvointialueen kuntoutuspalveluita ovat vaativan kuntoutuksen osasto, fysioterapia, fysiatrian yksikkö, toimintaterapia, apuvälinepalvelut, puheterapia, ravitsemusterapia, kuntoutusohjaus sekä kotikuntoutus. Kuntoutuksen toimialajohtaja on Annica Sundberg.

### Psykososiaaliset palvelut

Psykososiaalisiin palveluihin kuuluvat mielenterveyden ja päihdepalveluiden avohoito ja osastohoito lapsille, nuorille ja aikuisille. Lisäksi psykososiaalisiin palveluihin kuuluu asumispalvelut mielenterveys- ja päihdekuntoutujille sekä sairaalapappien toiminta. Psykososiaalisten palveluiden toimialajohtaja on Kosti Hyvärinen.

### Sosiaali- ja terveyskeskus

Sosiaali- ja terveyskeskusten palveluita ovat terveyskeskusten palvelut, lasten, nuorten ja perheiden terveyspalvelut, suun terveydenhuolto sekä diagnostiikka ja tutkimus. Sosiaali- ja terveyskeskusten toimialajohtaja on Sofia Svartsjö. Alueen laboratoriopalvelut tuottaa Fimlab Laboratoriot Oy.

### Sairaalapalvelut

Sairaalapalveluihin kuuluvat yleislääketieteen hoito-osastot, päivystysosasto, tehohoidon ja -valvonnan osasto, synnytysten ja naisten tautien palvelut, kirurgiapalvelut, sisätautipalvelut ja yleislääketiede, kasvain- ja syöpähoito, lapsille ja nuorille suunnatut sairaalapalvelut, sydänsairauksien palvelut, geriatrian erikoissairaanhoito sekä toimenpideyksikkö. Sairaalapalveluiden toimialajohtaja on Christian Palmberg.

### Pelastuslaitos

Pohjanmaan pelastuslaitoksen toimintaan kuuluu pelastustoiminta, onnettomuuksien ehkäisy ja varautuminen. Pohjanmaan pelastuslaitoksen johtaja on Tero Mäki.

Asiakas- ja potilasturvallisuuskeskus
-------------------------------------

Pohjanmaan hyvinvointialueen yhteydessä toimii potilasturvallisuudesta huolehtiva osaamiskeskus. Keskus on perustettu vuonna 2019 ja sen nimi vaihtui nykyiseen muotoonsa joulukuussa 2021. Tammikuussa 2021 valtioneuvosto vahvisti asiakas- ja potilasturvallisuuden kehittämisen ja suunnittelun kansallisen yhteensovittamisen tehtävät nykyiselle Pohjanmaan hyvinvointialueelle.

Hallinto ja politiikka
----------------------

### Aluevaltuusto

*Pääartikkeli: Luettelo Pohjanmaan aluevaltuutetuista*
Aluevaltuusto vastaa hyvinvointialueen toiminnasta ja taloudesta sekä käyttää alueen ylintä päätösvaltaa. Aluevaltuusto asettaa aluehallituksen ja hyvinvointialueen muut toimielimet sekä valitsee hyvinvointialuejohtajan. Ensimmäiset aluevaalit järjestettiin 23. tammikuuta 2022, ja aluevaltuustot aloittivat toimintansa maaliskuussa 2022. Vuoden 2021 elokuun väestötietojen perusteella Pohjanmaan aluevaltuustoon valittiin 59 valtuutettua. Ensimmäisissä aluevaaleissa Pohjanmaan hyvinvointialueella Ruotsalainen kansanpuolue sai 32 paikkaa ja 50,1 % äänistä eli ehdottoman enemmistön niin paikoista kuin annetuista äänistä. Pohjanmaan aluevaltuustosta muodostui näin ainoa valtuusto, jossa yhdellä puolueella on ehdoton enemmistö. 

Pohjanmaan aluevaltuuston puheenjohtaja on Mikko Ollikainen (r.), ensimmäinen varapuheenjohtaja Kim Berg (sd.), toinen varapuheenjohtaja Joakim Strand (r.), kolmas varapuheenjohtaja Marko Heinonen (kok.) ja neljäs varapuheenjohtaja Johanna Borg (r.)

| Vaalivuosi | Vas. | SDP | Vihr. | Kesk. | RKP | KD | Kok. | PS | Graafinen esitys, paikat ja äänestysprosentti | Yht. | % | Sukupuolijakauma (M/N) |
| --- | --- | --- | --- | --- | --- | --- | --- | --- | --- | --- | --- | --- |
| 2022 | 1 | 8 | 1 | 2 | 32 | 4 | 6 | 5 |  | 59 | 53,8 | 

|  |  |
| --- | --- |
| 31 | 28 |

 |
| Tiedot ovat peräisin *Tilastokeskuksesta* sekä *Kansalliskirjaston julkaisuarkisto Doriasta* |

### Aluehallitus ja hyvinvointialuejohtaja

Aluehallitus johtaa hyvinvointialueen toimintaa, hallintoa ja taloutta. Pohjanmaan aluehallituksen puheenjohtaja on Anne Salovaara-Kero (r.), ensimmäinen varapuheenjohtaja Peter Sjökvist (sd.) ja toinen varapuheenjohtaja Katja Rajala (kok.). Hyvinvointialuejohtaja johtaa aluehallituksen alaisena hyvinvointialueen hallintoa, taloudenhoitoa ja muuta toimintaa. Pohjanmaan hyvinvointialuejohtaja on Marina Kinnunen.

| Vaalivuosi | SDP | RKP | KD | Kok. | PS | Graafinen esitys, paikat ja äänestysprosentti | Yht. | % | Sukupuolijakauma (M/N) |
| --- | --- | --- | --- | --- | --- | --- | --- | --- | --- |
| 2022 | 2 | 8 | 1 | 1 | 1 |  | 13 |  |  |
| Tiedot ovat peräisin *Tilastokeskuksesta* sekä *Kansalliskirjaston julkaisuarkisto Doriasta* |

Katso myös
----------

* Pohjanmaan maakunta
* Etelä-Pohjanmaan hyvinvointialue
* Keski-Pohjanmaan hyvinvointialue

Lähteet
-------

1. 1 2  Aluevaltuusto sinetöi Kinnusen valinnan *Pohjanmaan hyvinvointialue*.  11.4.2022. Viitattu 17.10.2022.
2. 1 2  Aluevaltuusto *Pohjanmaan hyvinvointialue*.  Arkistoitu 17.10.2022. Viitattu 17.10.2022.
3. 1 2  Hyvinvointialueiden nimet ja alueet *Vaalit.fi*. Viitattu 4.1.2022. (ruotsiksi)
4. ↑  Välfärdsområdenas namn och geografiska omfattning *Vaalit.fi*. Viitattu 4.1.2022. (ruotsiksi)
5. ↑  Väestörakenteen ennakkotiedot muuttujina Kuukausi, Alue ja Tiedot *Tilastokeskuksen PxWeb-tietokannat*. Viitattu 4.6.2022. [vanhentunut linkki]
6. 1 2  Hyvinvointialueiden perustaminen - *Soteuudistus*. Viitattu 4.1.2022. [vanhentunut linkki]
7. 1 2 3 4 5 6  Kuntayhtymän johto *Pohjanmaan hyvinvointialue*.  Arkistoitu 21.12.2022. Viitattu 21.12.2022.
8. ↑  Kuntoutuspalvelut *Pohjanmaan hyvinvointialue*. Viitattu 21.12.2022.
9. ↑  Psykososiaaliset palvelut *Pohjanmaan hyvinvointialue*. Viitattu 21.12.2022.
10. ↑  Terveys ja sairaanhoitopalvelut *Pohjanmaan hyvinvointialue*. Viitattu 21.12.2022.
11. ↑  Yritys *Fimlab*. Viitattu 13.1.2023.
12. ↑  Sairaalapalvelut *Pohjanmaan hyvinvointialue*. Viitattu 21.12.2022.
13. ↑  Pelastuslaitos *Pohjanmaan hyvinvointialue*. Viitattu 21.12.2022.
14. ↑  Pelastusjohtaja *Pohjanmaan pelastuslaitos*. Viitattu 21.12.2022.
15. ↑  {(Verkkoviite | Osoite =  | Nimeke = Tietoa meistä | Julkaisu = Asiakas- ja potilasturvallisuuskeskus | Viitattu = 2022-12-21 }}
16. ↑  Aluevaalit *Vaalit*. Viitattu 19.8.2021.
17. ↑  Aluevaltuustot *Vaalit.fi*. Viitattu 4.1.2022. fi\_FI
18. ↑  Aluevaalien tulokset *Vaalit.fi*. Viitattu 31.1.2022.
19. ↑  Aluehallitus *Pohjanmaan hyvinvointialue*.  Arkistoitu 17.10.2022. Viitattu 17.10.2022.

Aiheesta muualla
----------------

* Pohjanmaan hyvinvointialue 2023 (verkkosivut)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Suomen hyvinvointialueet |
| --- |
|  |
| Hyvinvointialueet | 
* Etelä-Karjala
* Etelä-Pohjanmaa
* Etelä-Savo (Eloisa)
* Itä-Uusimaa
* Kainuu
* Kanta-Häme
* Keski-Pohjanmaa (Soite)
* Keski-Suomi
* Keski-Uusimaa
* Kymenlaakso
* Lappi
* Länsi-Uusimaa
* Pirkanmaa (Pirha)
* Pohjanmaa
* Pohjois-Karjala (Siun sote)
* Pohjois-Pohjanmaa (Pohde)
* Pohjois-Savo
* Päijät-Häme
* Satakunta
* Vantaa ja Kerava (VAKE)
* Varsinais-Suomi (Varha)

 |
|  |
| Muut alueet | 
* Ahvenanmaan maakunta
* Helsingin kaupunki
* HUS-yhtymä (erikoissairaanhoito Uudellamaalla)

 |

 |

|  |  |  |  |  |
| --- | --- | --- | --- | --- |
| 

| * n
* k
* m
Länsi-Suomen yhteistyöalue |
| --- |
|  |
| Hyvinvointialueet | 
* Pohjanmaa
* Satakunta
* Varsinais-Suomi (Varha)

 |

 |